ddrg/super_eurlex huggingface dataset:
3.

VI lisas muudetakse linnaarendusfondi tingimusi järgmiselt. a) Punktis „Riigiabi mõju“ asendatakse viies lõik järgmisega: „Diferentseeritud kohtlemine (riskijagamise korra asümmeetrilised tingimused) fondifondi, finantsvahendaja osaluse ja kaasinvestorite osaluse puhul fonditasandil ning projektitasandil laenude kujul kehtestatakse kooskõlas määruse (EL) nr 1303/2013 artikliga 43a ning määruse (EL) nr 651/2014 artikli 16 lõike 8 punktidega b ja c, nagu on täpsustatud hinnakujunduspõhimõtetes.“ b) Punktis „Programmi osamakse rahastamisvahendile: summa ja määr (toote üksikasjad)“ asendatakse esimene lõik järgmisega: „Tegelik riskijagamismäär, programmi avaliku sektori toetus, diferentseeritud kohtlemine ja laenude intressimäär põhinevad eelhindamise järeldustel ning peavad tagama, et lõppsaajate kasu vastab määruse (EL) nr 651/2014 artikli 16 lõike 8 punktile b.“ c) Punktis „Laenuandmine ja riskijagamine finantsvahendaja tasandil (huvide kooskõlastamine)“ asendatakse kuues taane järgmisega: „Risk jagatakse finantsvahendaja ja kaasinvestorite vahel (fonditasandil või linnaarenguprojekti tasandil) proportsionaalselt, nagu ka programmi osamaksete puhul, välja arvatud juhul, kui määruse (EL) nr 1303/2013 artikli 37 lõike 2 punktis c osutatud eelhindamisest nähtub, et on vaja diferentseeritud kohtlemist, mida rakendatakse kaasinvestorite vahelise asümmeetrilise riskijagamisena. Selline kord peab olema kooskõlas määruse (EL) nr 651/2014 artikli 16 lõike 8 punktidega b ja c ning sisalduma osaliste vahelises kaasinvesteerimislepingus. Sellist korda ei kohaldata 1 % osamakse suhtes, mille finantsvahendaja investeeris huvide kooskõlastamiseks omavahenditest, nagu eespool osutatud.“ d) Punktis „Abikõlblikud finantsvahendajad“ asendatakse kuues lõik järgmisega: „Korraldusasutus ja fondifond peavad finantsvahendajate valimisel järgima liidu õigusakte. Finantsvahendajate valimine peab olema avatud, läbipaistev, proportsionaalne, mittediskrimineeriv ja vältima huvide konflikte. Finantsvahendajate valimisel tuleb püüda kehtestada asjakohane riskijagamise kord diferentseeritud kohtlemise puhul.“
(6)

Rakendusmääruse (EL) 2015/207 V lisa punkti 15 C osas esitatud tabelis ja kõnealuse määruse X lisa punkti 12 B osas esitatud tabelis, et hinnata vahe-eesmärkide ja eesmärkide saavutamisel tehtud edusamme, osutatakse „toetusesaajate kantud ja makstud ning komisjonile 31. detsembriks 2018 kinnitatud kuludele“ ja „toetusesaajate kantud ja makstud ning komisjonile 31. detsembriks 2023 kinnitatud kuludele“. Ei määrus (EL) nr 1303/2013 ega komisjoni rakendusmäärus (EL) nr 215/2014 (7) ei sisalda sellist rahastamiskõlblike kulude kinnitamise tähtpäeva seoses vahe-eesmärkide ja finantsnäitajate eesmärkide saavutamisega. Neid tabeleid tuleks vastavalt korrigeerida. Selleks et tagada õiguskindlus seoses aruandlusnõuetega finantsnäitajate vahe-eesmärkide saavutamisel tehtud edusammude kohta, mis lisatakse esimest korda 2019. aastal rakendamise aastaaruandesse, on vaja kõnealust parandust kohaldada tagasiulatuvalt alates käesoleva määruse esmakordse jõustumise kuupäevast.
(2)

Oma korrapärase edasiarendustöö käigus, mille eesmärk on standardite lihtsustamine ja selgemaks muutmine, avaldas Rahvusvaheliste Raamatupidamisstandardite Nõukogu (IASB) 7. veebruaril 2018 dokumendi „Plaani muutmine, kärpimine või arveldus“ (IAS 19 muudatused). Muudatuste eesmärk on selgitada, et pärast kindlaksmääratud hüvitistega plaani muutmist, kärpimist või arveldust peaks üksus ülejäänud aruandeperioodil kohaldama kindlaksmääratud hüvitiste netokohustise (netovara) ümberhindamise ajakohastatud eeldusi.
(2)

Vajaduse korral ja nii kaua kui see on vajalik ELi HKSi keskkonnaalase terviklikkus kaitsmiseks, ei või õhusõiduki käitajad ega muud ELi HKSi kuuluvad ettevõtjad kasutada lubatud heitkoguse ühikuid (edaspidi „LHÜd“), mille on eraldanud liikmesriik, kes on Euroopa Ülemkogule teatanud oma kavatsusest Euroopa Liidu lepingu (edaspidi „ELi leping“) artikli 50 kohaselt liidust välja astuda. Pidades silmas ELi lepingu artikli 50 kohaseid läbirääkimisi ja vastavalt direktiivi 2003/87/EÜ artikli 12 lõike 3 punktile a peaks komisjon korrapäraselt hindama, kas liikmesriik võib kasutada LHÜsid, mille suhtes on õhusõiduki käitajate ja muude ettevõtjate kohustused kehtetuks muutumas, seda eriti olukorras, kus liidu õiguse kohaldamine selles liikmesriigis ei ole veel lõppenud või kui on piisavalt kindel, et LHÜde tagastamine toimub õiguslikult täitmisele pöörataval viisil, enne kui aluslepingute kohaldamine lõpetatakse.
(2)

Määruses (EL) nr 648/2012 sätestatud nõue vahetada tagatisi selliste börsiväliste tuletislepingute puhul, mida ei kliirita keskse vastaspoole kaudu, ei arvesta võimalusega, et mõni liikmesriik astub liidust välja. Selliste börsiväliste tuletislepingute poolte probleemid, mille vastaspooled on asutatud Ühendkuningriigis, on otseselt tingitud sündmusest, mis ei ole nende kontrolli all ja võib seada nad teiste liidus tegutsevate vastaspooltega võrreldes ebasoodsamasse olukorda.
(2)

Määruses (EL) nr 648/2012 sätestatud kliiringukohustuse puhul ei ole võetud arvesse võimalust, et mõni liikmesriik astub liidust välja. Selliste börsiväliste tuletislepingute poolte probleemid, mille vastaspooled on asutatud Ühendkuningriigis, on otseselt tingitud sündmusest, mis ei ole nende kontrolli all ja võib seada nad teiste liidus tegutsevate vastaspooltega võrreldes ebasoodsamasse olukorda.
(2)

Arvestades, et liikmesriikides ja nende vahel on konkreetse toiminguliigi kulude tase märkimisväärselt erinev, võivad ühikuhindade standardiseeritud astmike ja ühekordsete maksete määratlused ja summad erineda toimingu liigiti ja liikmesriigiti, et võtta arvesse nende eripärasid.
(4)

Määruses (EÜ) nr 733/2008 on teatavatele kolmandatest riikidest pärit põllumajandustoodetele kehtestatud radioaktiivsuse lubatud piirmäärad. Samuti on selles sätestatud, et liikmesriigid peavad selliseid põllumajandustooteid enne vabasse ringlusse lubamist kontrollima, et need ei ületaks kõnealuses määruses sätestatud radioaktiivsuse piirmäärasid.
(2)

Pädevate asutuste edastatud teabe alusel tõdeb komisjon, et CN-koodi 1006 20 alla kuuluva kooritud riisi impordilitsentse, välja arvatud basmati riisi impordilitsentsid, on ajavahemikuks 1. septembrist 2018 kuni 28. veebruarini 2019 välja antud 265 824 tonni kohta. CN-koodi 1006 20 alla kuuluva kooritud riisi, välja arvatud basmati riisi imporditollimaksu, mis on kehtestatud komisjoni rakendusmäärusega (EL) nr 191/2012, (3) tuleks seetõttu muuta.
(4)

Seepärast on vaja jaotada teistele liikmesriikidele hindamiseks need toimeained, mille puhul Ühendkuningriik on referentliikmesriik ja mille puhul ei eeldata otsust nende heakskiidu pikendamiseks enne 30. märtsi 2019. Asjaomased toimeained on 1-metüültsüklopropeen, famoksadoon, mankotseeb, metiokarb, metoksüfenosiid, pirimikarb, metüülpirimifoss ja tiaklopriid.
(2)

Kui Ühendkuningriigist on saanud kolmas riik ja kui väljaastumislepingut ei peaks sõlmitama, kehtib Ühendkuningriigist liidu tolliterritooriumile toodava kauba suhtes kohustus esitada sisenemise ülddeklaratsioon ja liidu tolliterritooriumilt Ühendkuningriigis asuvasse sihtkohta veetava kauba suhtes kohustus esitada väljaveoeelne deklaratsioon. Kõnealused deklaratsioonid tuleb esitada tähtaja jooksul, mis annab liikmesriikide tolliasutustele piisavalt aega, et teha enne kauba sissetoomist ja väljavedu julgeoleku ja turvalisuse eesmärgil nõuetekohane riskianalüüs, ilma et see põhjustaks märkimisväärseid häireid ettevõtjate logistilistes voogudes ja protsessides.
Tehnilise toimiku peamise spetsifikaadi punktis 7 on taotluse esitaja märkinud, et villimisega seotud piirangu eesmärk on säilitada toote mitmekesised organoleptilised omadused, mida mahtlastina transportimine võib ohustada, sest peale tekiila-agaavist (Agave tequilana F.A.C. Weber) (sinine agaav) saadud suhkrute ei ole tootele muid suhkruid lisatud. Taotluse esitaja väidab samuti, et 100 %-lt agaavist valmistatud „Tequila“ villimisele seatud piirangu teine põhjus on peamiselt seotud toote eriomadustega ja üldisemalt toote kvaliteediga, mis sõltub kohalike volitatud tootjate oskusteabest, kuid kvaliteeti võib ohustada juurdesegamine ja pettused, mida on raske tuvastada. Vaatamata selle piiravale mõjule on vaidlusalune nõue liidu õigusega kooskõlas, kui on tõendatud, et see on vajalik ja proportsionaalne ning tagab Mehhiko tootenimetuse „Tequila“ hea maine säilimise tarbijate hulgas. Tehnilises toimikus sisalduvast teabest selgub, et villimisele seatud piirang hõlmab ainult ühte tootekategooriat, ning sellega ei takistata importimast liitu mahtlastina „Tequila“ segu (milles kuni 49 % suhkrutest on pärit muudest allikatest kui tooraine), mille suhtes see piirang ei kehti. Piirangu territoriaalne kohaldamisala vastab geograafilisele piirkonnale, mis hõlmab viit Mehhiko osariiki. Taotluse esitaja esitatud tõendusmaterjal osutab, et see piirang on põhjendatud, proportsionaalne ja asjakohane meede, et tagada toote koostis ja toote maine tarbijate hulgas. Lisaks puuduvad vähem piiravad alternatiivsed meetmed, millega saavutada piisav kontrollitase. Piirang, mis on seotud 100 %-lt agaavist valmistatud „Tequila“ kohustusliku villimisega, on asjakohaselt põhjendatud ning on kooskõlas rakendusmääruse (EL) nr 716/2013 artikliga 10.
1)

1. osas esitatud kemikaalide loetelu muudetakse järgmiselt. a) Karbofuraani käsitlev kanne asendatakse järgmisega: Kemikaal CASi nr EINECSi nr CN-kood (***) Alakategooria (*) Kasutuspiirang (**) Riigid, mille puhul teatamist ei nõuta „karbofuraan (#) 1563-66-2 216-353-0 ex 2932 99 00 p(1) b“; b) tributüültinaühendeid käsitlev kanne asendatakse järgmisega: Kemikaal CASi nr EINECSi nr CN-kood (***) Alakategooria (*) Kasutuspiirang (**) Riigid, mille puhul teatamist ei nõuta „kõik tributüültinaühendid, sealhulgas: ex 2931 20 00 p(1)-p(2) i(1)-i(2) b-b sr-sr“; tributüültinaoksiid 56-35-9 200-268-0 ex 2931 20 00 tributüültinafluoriid 1983-10-4 217-847-9 ex 2931 20 00 tributüültinametakrülaat 2155-70-6 218-452-4 ex 2931 20 00 tributüültinabensoaat 4342-36-3 224-399-8 ex 2931 20 00 tributüültinakloriid 1461-22-9 215-958-7 ex 2931 20 00 tributüültinalinoleaat 24124-25-2 246-024-7 ex 2931 20 00 tributüültinanaftenaat (#) 85409-17-2 287-083-9 ex 2931 20 00 c) triklorofooni käsitlev kanne asendatakse järgmisega: Kemikaal CASi nr EINECSi nr CN-kood (***) Alakategooria (*) Kasutuspiirang (**) Riigid, mille puhul teatamist ei nõuta „triklorofoon (#) 52-68-6 200-149-3 ex 2931 39 90 p(1)-p(2) b-b“; d) lisatakse järgmised kanded: Kemikaal CASi nr EINECSi nr CN-kood (***) Alakategooria (*) Kasutuspiirang (**) Riigid, mille puhul teatamist ei nõuta „amitrool (+) 61-82-5 200-521-5 ex 2933 99 80 p(1) b β-tsüpermetriin (+) 65731-84-2 265-898-0 ex 2926 90 70 p(1) b DPX KE 459 (metüülflupüürsulfuroon) (+) 150315-10-9 144740-54-5 ei kohaldata ex 2935 90 90 p(1) b fiproniil (+) 120068-37-3 ei kohaldata ex 2933 19 90 p(1) b iprodioon (+) 36734-19-7 253-178-9 ex 2933 21 00 p(1) b isoproturoon (+) 34123-59-6 251-835-4 ex 2924 21 00 p(1) b linuroon (+) 330-55-2 206-356-5 ex 2928 00 90 p(1) b maneeb (+) 12427-38-2 235-654-8 ex 3824 99 93 p(1)-p(2) b-b ortosulfamuroon (+) 213464-77-8 ei kohaldata ex 2933 59 95 p(1) b pikoksüstrobiin (+) 117428-22-5 ei kohaldata ex 2933 39 99 p(1) b triasulfuroon (+) 82097-50-5 ei kohaldata ex 2935 90 90 p(1) b“;
(1)

Komisjoni rakendusmääruse (EL) nr 540/2011 (2) lisa A osas on esitatud toimeained, mida loetakse määruse (EÜ) nr 1107/2009 alusel heakskiidetuks. Rakendusmääruse (EL) nr 540/2011 lisa B osas on esitatud toimeained, mis on määruse (EÜ) nr 1107/2009 kohaselt heakskiidetud.
(7)

Ühendkuningriigilt saadud teavet arvesse võttes koostas komisjon aruande, milles hinnatakse Inglise Panga ja Ühendkuningriigi võlahaldusasutuse rahvusvahelist kohtlemist, ja esitas selle Euroopa Parlamendile ja nõukogule. Kõnealuses aruandes (3) jõuti järeldusele, et kui Ühendkuningriigist on saanud kolmas riik, on asjakohane teha Ühendkuningriigi keskpangale ja võlahaldusasutusele erand määruse (EL) nr 596/2014 kohaldamisalast. Seega tuleks Inglise Pank ja Ühendkuningriigi võlahaldusasutus lisada delegeeritud määruses (EL) 2016/522 sätestatud selliste avaliku sektori asutuste loetellu, kelle suhtes erandit kohaldatakse.
(3)

Erisätete puudumise korral tooks Ühendkuningriigi väljaastumine liidust kaasa selle, et Ühendkuningriigi keskpanga, muude sarnaseid ülesandeid täitvatele asutuste ja muude avaliku sektori asutuse suhtes, kelle ülesanne on valitsemissektori võla haldamine või kes on kaasatud valitsemissektori võla haldamisse Ühendkuningriigis, ei kohaldata enam erandit, mis on määruse (EL) 2015/2365 artikli 2 lõike 2 punktiga a ette nähtud Euroopa Keskpankade Süsteemi (EKPS) liikmetele, liikmesriikide muudele sarnaseid ülesandeid täitvatele asutustele ning muudele liidu ametiasutustele, kelle ülesanne on valitsemissektori võla haldamine või kes on kaasatud valitsemissektori võla haldamisse.
5)

Artikkel 9 asendatakse järgmisega: „Artikkel 9 Kõrgem juhtkond ja juhtorgani liikmed 1. Kauplemisteabehoidla registreerimise taotluses esitatakse kõrgema juhtkonna ja juhtorgani iga liikme kohta järgmine teave: a) elulookirjelduse koopia; b) üksikasjalik teave IT-juhtimise, -toimingute ja -arenduse alaste teadmiste ja kogemuste kohta; c) andmed kriminaalkaristuste kohta, mis on seotud finants- või andmesideteenuste osutamisega või pettuse või omastamisega; need andmed esitatakse eelkõige ametliku tõendi vormis, kui see on asjaomases liikmesriigis kättesaadav; d) selline deklaratsioon enda hea maine kohta seoses finants- või andmesideteenuste osutamisega, kus kõrgema juhtkonna ja juhtorgani iga liige märgib, kas: i) teda on kriminaalkorras karistatud seoses finants- või andmesideteenuste osutamisega või pettuse või omastamisega; ii) temaga seoses on reguleeriv asutus või ametiasutus või allasutus teinud distsiplinaarmenetluse raames negatiivse otsuse või tema suhtes on algatatud mis tahes selline menetlus, mis ei ole veel lõpule viidud; iii) tsiviilkohtumenetluses on kohus tema kohta tuvastanud negatiivseid asjaolusid, mis on seotud finants- või andmesideteenuste osutamisega või väärkäitumise või pettusega äritegevuse juhtimisel; iv) ta on olnud sellise ettevõtja juhtorgani või kõrgema juhtkonna liige, mille registreeringu või tegevusloa on reguleeriv asutus tühistanud; v) temalt on võetud õigus tegutseda valdkonnas, milleks on vaja reguleeriva asutuse poolset registreerimist või tegevusluba; vi) ta on olnud sellise ettevõtja juhtorgani või kõrgema juhtkonna liige, mis on muutunud maksejõuetuks või likvideeritud ajal, kui see isik oli ettevõtjaga seotud, või ühe aasta jooksul pärast seda, kui isik lakkas selle ettevõtjaga seotud olemast; vii) ta on olnud sellise ettevõtja juhtorgani või kõrgema juhtkonna liige, mille suhtes on reguleeriv asutus teinud negatiivse otsuse või määranud karistusi; viii) teda on valitsus, reguleeriv asutus või kutseorganisatsioon trahvinud, tema tegevuse peatanud, keelanud tal töötada teataval ametikohal või kohaldanud tema suhtes muid karistusi seoses pettuse või omastamisega või finants- või andmesideteenuste osutamisega; ix) tema suhtes kehtib direktorina töötamise keeld, keeld töötada mis tahes juhtival ametikohal, ta on vabastatud töölt või ettevõtja muult ametikohalt väärkäitumise või kuritarvituste tõttu; e) teave mis tahes võimaliku huvide konflikti kohta, mis kõrgemal juhtkonnal ja juhtorgani liikmetel võib olla oma ülesannete täitmisel, ja teave selliste konfliktide juhtimise kohta.“
(3)

Käendusdokumentide vormid on esitatud lisades 32-01, 32-02 ja 32-03 ning lisa 72-04 VI ja VII peatükis. Neis vormides on loetletud liidu liikmesriigid ja ühistransiidiprotseduuri konventsiooni (3) (muudetud ELi-EFTA ühistransiidi ühiskomitee otsusega nr 1/2017 (4) (edaspidi „konventsioon“)) teised osalised. Kui aluslepingute kohaldamine Ühendkuningriigi suhtes lõpeb, ei tohiks teda kõnealustes vormides liikmesriikide seas enam loetleda. Ühendkuningriik on siiski avaldanud soovi ühineda konventsiooniga eraldiseisva osalisena alates kuupäevast, mis järgneb kuupäevale, mil lõpeb aluslepingute kohaldamine Ühendkuningriigi suhtes ja Ühendkuningriigis, ning vastab konventsiooniga ühinemise tingimustele. Kui Ühendkuningriik konventsiooniga ühineb, tuleks ta käendusdokumentide vormidel kanda teiste konventsiooniosaliste loetellu.
(1)

Komisjoni delegeeritud määruses (EL) 2017/588 (2) on sätestatud kohustuslik aktsiate, hoidmistunnistuste ja teatavate börsil kaubeldavate fondide hinnasammude kord. Delegeeritud määruse (EL) 2017/588 kohaselt on aktsiate ja hoidmistunnistuste puhul kohaldatav minimaalne hinnasamm kalibreeritud liidu kõige likviidsemas kauplemiskohas päevas keskmiselt tehtud tehingute arvu alusel. See on enamiku selliste finantsinstrumentide puhul hea ja lihtne likviidsusnäitaja. See näitaja ei ole siiski sobiv aktsiate puhul, mis on lubatud kauplemisele või millega kaubeldakse samal ajal nii liidus kui ka kolmandas riigis, kui kauplemiskoht, kus kõnealuste aktsiate kauplemismaht on kõige suurem, asub väljaspool liitu. Sel juhul on oht, et kohustuslik hinnasamm, mis määratakse kindlaks üksnes liidu kauplemismahtude põhjal, põhineb ainult üldise kauplemismahu väikesel osal. Seepärast on oluline, et pädevatel asutustel oleks lubatud selliste aktsiatega päevas keskmiselt tehtud tehingute arvu kohandada, et kajastada nende üldist likviidsusprofiili. Selleks et leevendada kolmandate riikide kauplemiskohtade andmete kättesaadavusega seotud piiranguid ning võimaldada kasutada muid avalikke andmeid, on samuti oluline tagada pädevatele asutustele piisav paindlikkus seoses metoodikaga, mida kasutatakse kolmanda riigi kauplemiskohtade likviidsuse arvessevõtmiseks.
(1)

Komisjoni delegeeritud määrusega (EL) 2017/587 (2) kehtestatakse kauplemiskohtadele ja kliendi nõuete süsteemsetele täitjatele läbipaistvusnõuded seoses aktsiate, hoidmistunnistuste, börsil kaubeldavate fondide, sertifikaatide ja muude sarnaste finantsinstrumentidega. Eelkõige täpsustatakse delegeeritud määrusega (EL) 2017/587, et kliendi korralduste süsteemsete täitjate esitatud hinnad peavad kajastama turul valitsevaid tingimusi, nagu nõutakse määruse (EL) nr 600/2014 artikli 14 lõikega 3, kui need on avaldamise ajal hinna poolest sarnased sama finantsinstrumendi kohta tehtud samaväärse suurusega hinnapakkumistega selle finantsinstrumendi jaoks likviidsuse alusel kõige kohasemal turul. Kliendi korralduste süsteemsed täitjad võivad seega esitada hinnapakkumisi, mille suhtes ei kohaldata minimaalset hinnavahemikku (hinnasammu), mida peavad järgima kauplemiskohad.
(1)

Kolmandast riigist imporditud tooteid võib liidu turule viia mahepõllumajanduslikena, kui selle kohta on väljastatud kontrollsertifikaat, mille on välja andnud tunnustatud kolmanda riigi pädev asutus, kontrolliasutus või kontrollorgan või tunnustatud kontrolliasutus või kontrollorgan. Kooskõlas Euroopa Liidu mahepõllumajandusliku tootmise tulevikku käsitleva tegevuskava (2) 12. meetmega on komisjon töötanud välja mahepõllumajanduslike toodete impordi elektroonilise sertifitseerimissüsteemi, mis lõimitakse moodulina komisjoni otsuse 2003/24/EÜ (3) kohasesse elektroonilisse kaubanduse kontrolli- ja ekspertsüsteemi (TRACES). Elektroonilise sertifitseerimissüsteemi toimimise parandamiseks on asjakohane kasutada komisjoni määruse (EÜ) nr 1235/2008 (4) kohaste kontrollsertifikaatide kinnitamiseks TRACESis kvalifitseeritud e-templit.
(3)

Liikmesriigid, kes kohaldavad sellist mooduliteks jaotatud LAPLi koolitust, on teatanud komisjonile ja Euroopa Liidu Lennundusohutusametile (edaspidi „amet“), et sellise koolitusega toetatakse lennuspordi ja harrastuslennunduse edendamist. See on kooskõlas üldlennunduse tegevuskava eesmärgiga luua proportsionaalsem, paindlikum ja ennetavam õigusraamistik (3).
(2)

Oma korrapärase edasiarendustöö käigus, mille eesmärk on standardite lihtsustamine ja selgemaks muutmine, avaldas Rahvusvaheliste Raamatupidamisstandardite Nõukogu (IASB) 12. detsembril 2017 rahvusvaheliste finantsaruandlusstandardite 2015-2017. aasta tsükli iga-aastased edasiarendused (edaspidi „iga-aastased edasiarendused“). Iga-aastaste edasiarenduste eesmärk on käsitleda IASBs projektitsükli käigus arutlusele tulnud küsimusi seoses rahvusvahelistes finantsaruandlusstandardites esinevate vastuolude või sõnastuse täpsustamisega, mis ei ole küll kiireloomulised, kuid on siiski olulised.
(7)

Komisjon ja liikmesriigid tunnistavad, et ACC3-d, RA3-d ja KC3-d, kelle Suurbritannia ja Põhja-Iiri Ühendkuningriigi heakskiidetud ELi lennundusjulgestuse valideerijad on määranud, annavad väärtusliku panuse ELi turvalise tarneahela toimimisse, ning et liikmesriikidel on võimalus võtta üle vastutus nende määramise eest alates 30. märtsist 2019.
(3)

Euroopa Toiduohutusamet (edaspidi „toiduohutusamet“) esitas teadusliku aruande pestitsiidide kontrolliprogrammi väljatöötamise hindamise kohta. Toiduohutusamet jõudis järeldusele, et kui valida vähemalt 32 eri toidukaubast 683 proovi, on jääkide piirnormi ületatud nendest hinnanguliselt üle 1 % puhul, kusjuures veapiir on 0,75 % (4). Selliste proovide võtmine tuleks jaotada liikmesriikide vahel vastavalt elanike arvule, nii et igal aastal võetaks vähemalt 12 proovi toote kohta.
1)

Jaotise 1 tabel asendatakse järgmisega: „ESITATAV TEAVE MÄRKUSED 1A Liidus asuvate käitiste toodangu üldmaht 1Aa — sellest: sidumata kogused 1A_a — sellest: hävitatud kogused Kui tootmisliinil toimuvat hävitamist viib läbi muu ettevõtja, tuleks esitada selle ettevõtja andmed. Hävitamisega tegeleva tootja aruanne hävitatud toodangu üldmahu kohta esitatakse aruandejaotises 8. AUTOMAATSELT ARVUTATAVAD KOGUSED 1Ab — sellest: toodetud ja seotud üldkogus 1Ab = 1A – 1Aa ESITATAV TEAVE 1B — sellest: liidus asuvatest käitistest pärit sellise toodangu maht, mis koosneb kogutud kõrvalsaadustest või soovimatutest toodetest, kui need saadused või tooted on käitises hävitatud ja neid ei ole eelnevalt turule lastud Hävitamisega tegeleva tootja aruanne hävitatud toodangu üldmahu kohta esitatakse aruandejaotises 8. 1C — sellest: liidus asuvatest käitistest pärit sellise toodangu maht, mis koosneb kogutud kõrvalsaadustest või soovimatutest toodetest, kui need saadused või tooted on antud hävitamiseks üle teisele ettevõtjale ja neid ei ole eelnevalt turule lastud Märgitakse hävitamist läbi viiv ettevõtja. 1C_a — sellest: selliste fluorosüsivesinike kogus, mis on toodetud liidus lähteainena kasutamiseks Märgitakse selle liikmesriigi nimi, kus lähteainena kasutamine toimub. 1C_a1 — sellest: ilma eelneva sidumiseta Andmed esitatakse ainult HFC-23 kohta. AUTOMAATSELT ARVUTATAVAD KOGUSED 1C_a2 — sellest: pärast eelnevat sidumist 1C_a2 = 1C_a – 1C_a1; arvutatakse ainult HFC-23 kohta. ESITATAV TEAVE 1C_b — sellest: selliste fluorosüsivesinike kogus, mis on toodetud liidus lähteainena kasutamiseks otstarvetel, mille suhtes kehtib Montreali protokolli alusel erand Märgitakse erandi alla kuuluv kasutusotstarve. AUTOMAATSELT ARVUTATAVAD KOGUSED 1D — sellest: sellise seotud ja hävitatud omatoodangu üldmaht, mida ei ole eelnevalt turule lastud 1D = 1B + 1C 1E Müügiks või lähteainena kasutamiseks valmis olev toodang 1E = 1A – 1D – 1A_a“
(11)

Selleks et tagada ühetaolised tingimused käesoleva määruse rakendamiseks, tuleks komisjonile anda rakendamisvolitused meetmete vastuvõtmiseks, et tagada õiglane vastastikkuse määr liidu ja Ühendkuningriigi poolt teineteise lennuettevõtjatele ühepoolselt antud õiguste vahel ning tagada, et lennuteenuste osutamisel saaksid liidu lennuettevõtjad konkureerida Ühendkuningriigi lennuettevõtjatega õiglastel tingimustel. Neid volitusi tuleks teostada kooskõlas Euroopa Parlamendi ja nõukogu määrusega (EL) nr 182/2011 (4). Arvestades nende võimalikku mõju liikmesriikide lennuühendustele, tuleks kõnealuste meetmete vastuvõtmiseks kasutada kontrollimenetlust. Komisjon peaks vastu võtma viivitamata kohaldatavad rakendusaktid, kui see on nõuetekohaselt põhjendatud juhtudel olukorra kiireloomulisuse tõttu tungivalt vajalik. Sellised nõuetekohaselt põhjendatud juhtumid võivad tekkida olukorras, kus Ühendkuningriik ei anna liidu lennuettevõtjatele samaväärseid õigusi ja põhjustab seega ilmset tasakaalustamatust või kui liidu lennuettevõtjate majanduslikku elujõulisust ohustavad käesoleva määrusega hõlmatud lennutransporditeenuste osutamisel konkurentsitingimused, mis on ebasoodsamad kui need, mis on Ühendkuningriigi lennuettevõtjatel.